**Vejledning til projektaflevering og launch i Thirdroom**

HUSK I skal aflevere både i Thirdroom OG i Digital Eksamen!

AFLEVERING I THIRDROOM

Ved projektaflevering skal jeres færdige projekt og produkt uploades i Thirdroom **OG** i Digital Eksamen, ligesom ved problemformuleringsseminar og midtvejsevaluering.

På Thirdroom uploader I jeres projekt ved at *launche* det. Men inden I launcher det, er det vigtigt at kigge jeres posts igennem, for når først projektet er launchet, er jeres posts og milestones offentligt tilgængelige! Så har I filer m.m., I ikke ønsker, der skal offentliggøres, er det nu, at de skal fjernes/redigeres. Når I har tjekket dette, er det tid til at udfylde ’Launch’ (PUBLISH).

I udfylder ’Launch’ milepælen og vedhæfter både den endelige rapport samt jeres produkt under ‘Add product’, hvorefter I trykker på knappen ‘CREATE MILESTONE’.  Produktet, I har uploadet, må I redigere i helt frem til eksamen - er I ikke færdige endnu, så upload en skitse eller en beskrivelse af det, der kommer.

NB. I kan dog ikke komme til eksamen, hvis det endelige produkt ikke er tilgængeligt inden eksamens begyndelse.

Efter I har udgivet projektet, går I ind i jeres tidslinje og ind i milepælen ‘Launch’ igen. Denne gang trykker I på den grønne ’SHARE’ knap. Herefter åbner Thirdroom jeres mailprogram og danner en mail med et link til jeres projekt. Dette link skal I benytte som link til jeres produkt, når I afleverer jeres projekt i Digital Eksamen.

Ønsker I *ikke* at udgive jeres tidslinje på Thirdroom, eller indeholder produkt og rapport så følsomme data, at dette ikke er muligt, skal I i stedet uploade jeres produkt som en post og tage dennes link, samt password til tidslinjen og uploade i Digital Eksamen.

AFLEVERING I DIGITAL EKSAMEN

Gruppens rapport og produkt skal **OGSÅ** afleveres i Digital Eksamen.

På <https://ruc.dk/introduktion-til-digital-eksamen> ligger der en vejledning til, hvordan rapporten uploades. Scroll lidt ned og find det sted, hvor der står “Til studerende”, og klik på Aflevér en opgave. Herefter skulle det meget gerne give sig selv. Ved produkt skal I indsætte linket fra Thirdroom.

Send en mail til Humtek-studieadministration@ruc.dk, hvis det ikke lykkes i Digital Eksamen og kontakt 3thirdroom@gmail.com eller Katja på tlf. 24 90 09 06, hvis der er problemer med Thirdroom!

Efter launch og inden eksamen vil vi opfordre jer til at tjekke jeres tidslinje igennem – er der god struktur på jeres posts, har I fået indsat flotte billeder, der fanger læseren, har I fået udfyldt både ’Problem’ (HYPOTHESIS) og ’Feedback’ (MIDTERM) milestones? En veldisponeret tidslinje vil få jeres projekt til at tage sig endnu bedre ud for kommende arbejdsgivere.